CELEX: 22016D1267
Language: sk
Date: 2015-04-30 00:00:00
Title: Rozhodnutie Spoločného výboru EHP č. 84/2015 z 30. apríla 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/1267]

4.8.2016   
               
               
                  SK
               
               
                  Úradný vestník Európskej únie
               
               
                  L 211/19
               
            ROZHODNUTIE SPOLOČNÉHO VÝBORU EHP
      č. 84/2015
      z 30. apríla 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/1267]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu (1) sa má začleniť do Dohody o EHP.
               
            
                  (2)
               
               
                  Smernicou 2014/68/EÚ sa s účinnosťou od 19. júla 2016 zrušuje smernica Európskeho parlamentu a Rady 97/23/ES (2) začlenená do Dohody o EHP, a preto je potrebné odkaz na ňu v rámci Dohody o EHP vypustiť s účinnosťou od 19. júla 2016.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola VIII prílohy II k Dohode o EHP sa mení takto:
      
                  1.
               
               
                  V bode 6a (smernica Európskeho parlamentu a Rady 97/23/ES) sa dopĺňa táto zarážka:
                  
                              „—
                           
                           
                              
                                 32014 L 0068: smernica Európskeho parlamentu a Rady 2014/68/EÚ z 15. mája 2014 (Ú. v. EÚ L 189, 27.6.2014, s. 164).“
                           
                        
            
                  2.
               
               
                  Za bod 6d (smernica Európskeho parlamentu a Rady 2010/35/EÚ) sa vkladá tento bod:
                  
                              „6e.
                           
                           
                              
                                 32014 L 0068: Smernica Európskeho parlamentu a Rady 2014/68/EÚ z 15. mája 2014 o harmonizácii právnych predpisov členských štátov týkajúcich sa sprístupňovania tlakových zariadení na trhu (Ú. v. EÚ L 189, 27.6.2014, s. 164).“
                           
                        
            
                  3.
               
               
                  Znenie bodu 6a (smernica Európskeho parlamentu a Rady 97/23/ES) sa s účinnosťou od 19. júla 2016 vypúšťa.
               
            Článok 2
      Znenie smernice 2014/68/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. mája 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. apríla 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 189, 27.6.2014, s. 164.
      
         (2)  Ú. v. ES L 181, 9.7.1997, s. 1.
      
         (*)  Ústavné požiadavky neboli oznámené.